Øvre Strandgate 60

Øvre Strandgate 60 er en horisontaldelt tomannsbolig og ligger i området Gamle Stavanger.Stavanger Byleksikon, 2008, side 595 Bygningen ble oppført i 1869 i en kombinasjon av empire- og sveitserstil, og er laftet og panelt. Bygget er stort sett uendret siden byggeåret, men har blitt grundig restaurert. Bygningen hadde tidligere et butikklokale i underetasjen. Bygget vant Stavanger kommunes vernepris for 2010. 

 Historie 
Huset ble bygd i 1869 av kaptein Carsten Eckmann, som også har gitt navn til tverrgaten forbi huset Eckmannsbakken.
Øvre Strandgate 60 ligger i Stavangers og Norges eldste verneområde, Gamle Stavanger. Bygget er et relativt stort hus til Gamle Stavanger å være, med grunnflate på ca. 120 kvadratmeter og nesten to fulle etasjer pluss loft.Stavanger kommune – Tildeling av verneprisen 2010 pdf Det er et bredt hus med gavl mot gaten, avvalmet tak og relativt høy grunnmur/kjeller.Stavanger kommune – Tildeling av verneprisen 2010 pdf I 2. etasje har huset bevart noe så sjeldent som en original kjøkkeninnredning fra 1869.

På grunn av manglende vedlikehold i flere år var bygningen i dårlig forfatning. I 2006 ble huset varslet fredet, og siden den gang har huseieren gjennomført en omfattende restaurering både utvendig og innvendig. Kulturminenfondet ga i 2009 tilskudd inntil kr 400 000 til restaurering av tak, tilbygg i gårdsrom og mot vest, vinduer og dører, fasade, innvendige dører og listverkNorsk kulturminnefond – av Einar Engen. Tilskudd ble også gitt til innvendig og utvendig overflatebehandling. Tilskudd ble også gitt av Rogaland fylkeskommune og Riksantikvaren.Norsk kulturminnefond – av Einar Engen

Ved hjelp av Arkeologisk museum ble det tatt fargeprøver mange steder i huset, og fasader, kjøkkener, trappeoppgang og innvendige dører og lister fikk sine originale farger tilbake.Stavanger kommune – Tildeling av verneprisen 2010 pdf 

I sluttrapport for arbeidet beskrives prosessen slik av Norsk kulturminnefond: «Huset krevde full rehabilitering utvendig og innvendig. De største kostnadene er knyttet til antikvarisk rehabilitering av vinduer, dører, listverk, kalkpussede himlinger, gruer og malte overflater på alt interiør inkl tapettrukne vegger. Huset er rehabilitert i forhold til originalt oppført ”utgave” anno 1869.»Norsk kulturminnefond – av Einar Engen

Byantikvaren i Stavanger sier i sin vurdering av arbeidet: «Byantikvaren i Stavanger er – sammen med antikvarisk myndighet i fylkeskommunen og Fortidsminneforeningen – svært godt fornøyd med resultatene av rehabiliteringen. Dette huset er viktig for Gamle Stavanger, g skiller seg ut fra den øvrige bebyggelsen både i form og størrelse.»Norsk kulturminnefond – av Einar Engen

 Se også 
 Øvre Strandgate 52, som ligger 50 meter lenger borte i samme gate. 

 Referanser 

 Eksterne lenker 

 http://www.kulturminnefondet.no/fagstoff/aktuelt.asp?thisId=1306833010
 https://web.archive.org/web/20130923075638/http://stavanger.kommune.no/Arkiv-aktuelt/Verneprisen-2010/


Kategori:Byggverk i Stavanger
Kategori:Kulturminner i Stavanger